Faapuupuu le mataupu:  E ui lava o le maufaatuatuaina, o le iai o se uiga malie faapea le faamaoni, o vala ia e tolu e sili ona tāua i se faiā, ae e iai isi vala e tāua mo le alofa e tumau. E tusa ai ma se suʻesuʻega fou lea na fesiligia ai ulugalii Peretania e faailoa mai mea ua latou manatu o mea lilo ia i se faaipoipoga fiafia, o le iai o taavale e lua, o le faleuila a lana tane ma le faleuila a lana avā, ma televise, na maua uma ai le palota. O se mea e mataʻina ai, o le faia o feusuaʻiga e lē aunoa, e na o le tulaga lona 20 lea i le lisi o fautuaga e 50 mo faaipoipoga, mai i se suʻesuʻega na faia i ulugalii e toʻa 2,000, e faamanatu ai le tatalaina o se tusi fou, How to Seduce Your Wife (or Anyone Else's). Aiseā e finau ai i polokalame e tou te lē mananaʻo e matamata ai? O ulugalii fiafia e fai mai e na o le lua lava a latou televise eseese. E lua potu taele ma faleuila o se isi lea ki i se faiā fiafia, e tusa ai ma se suʻesuʻega na faia i tagata e 2,000. O le feoaʻi ma uō ma aiga o le isi, lē iai ni paaga sa iai muamua i lau lisi o uō i le Facebook, ma le tuueseeseina o teugatupe i le faletupe, o loo iai foʻi i le lisi o mea lilo e sili ona tāua e 50. O ulugalii e fiafia, o le taʻutino atu foʻi o le maufaatuatuaina, manatua aso fanau ma aso faamanatu ma le faapea atu e lē aunoa 'Ou te alofa iā te oe' e fesoasoani e faatumauina ai se faiā fiafia ma le autasi. Na faapea mai le tusitala o le tusi o Andy Gibney: ʻO le maufaatuatuaina, fetuutuunaʻi ma le faamaoni, o mea ia e sili ona tāua i se faaipoipoga, ae mo le toʻatele o tagata, e lē faigofie. I le lalolagi i aso nei, o loo manaʻomia e ulugalii ona tumau i le tele o tekinolosi fou, ma e toʻatele ulugalii e feeseeseaʻi ona o le televise, pe faaalu foʻi e se tasi o le ulugalii po o le ulugalii uma le tele o le taimi e matamata ai i komepiuta, masini faaonapōnei po o telefoni feaveaʻi. E tāua foʻi le alofa faaleuō, e tusa lava po o se meaalofa e faateʻia ai, o se tafaoga i le pō, po o se taimi lelei e lua te faaalu faatasi ai. 'Pe a uma ona faaipoipo mo sina taimi, e faigofie ona e iloa ua e pipii i se faiga masani ma e lē o toe uaʻi atu le tasi i le isi, ae ou te faamoemoe o nisi o nei'mea lilo' o le a aogā iā te oe.' O le maufaatuatuaina, faamaoni ma le fiafia faatasi o ni vala tāua ia e tolu i se faaipoipoga fiafia, e tusa ai ma se suʻesuʻega. O le faamaoni i taimi uma i le tasi ma le isi ma le manatuaina o aso fanau o le tasi ma le isi ma aso faamanatu tāua...
Na fesiligia ai ulugalii Peretania e toʻa 2,000 e faatatau i le auala e maua ai se faaipoipoga fiafia. O le maufaatuatuaina o le tasi i le isi na pito i luga, ae o le iai o le uiga malie e tasi na sosoo ai. O le lē iai o ni paaga sa iai muamua i lau lisi o uō i le Facebook, o se tasi foʻi o fautuaga e sili ona lelei.